आज वो ह माजुली के गरमूर सारु सत्र- जऊन ह असम के वैष्णव मठ मन ले एक आय, के रंगमंच ले जुरे माई बूता सेट डिजाइनर आंय.अपन बिरादरी अऊ जाने चिन्हे लोगन मन मं मान अऊ मया ले रमेश दा कहिके बलाय जाथें.52 बछर के ये कलाकार के प्रतिभा जतक पोठ हवय, गोठबात घलो ओतकेच गुरतुर हवय.ब्रह्मपुत्र नदिया के सबले बड़े टापू माजुली के रंगकर्म, कला अऊ संगीत ला बना के रखे मं ओकर महत्तम भूमका रहिथे.ये बखत जेन पुतरा बनावत हवन वो ह मंच धन माजुली के तीर- तखार मं गर दिखाय नई जावत रहिस, त ओकर घर के ठीक बगल मं एक ठन खुला परछी मं संभाल के रखाय रहय.जम हमन ओकर ले भेंट करे गे रहेन त हमन ला उहाँ एक ठन डोंगा उल्टा परे देखे ला मिलिस, जेन ह एक ठन परछी के सहारा मं लदाय हवय.कूची अऊ रंग के डब्बा वो मुखऊटा मन के बगल मं रखाय हवंय जेन ला रमेश दा बनाय हवंय, ये मं रास महोत्सव सेती खास ढंग ले बनाय सारस के मुखऊटा घलो रखाय हवय.( पढ़व: संस्कृति अऊ कला के परान धरे माजुली के मुखऊटा )
रास तिहार के बखत गरमूर सारु सत्र मं होवेइय्या प्रस्तुति सेती सेट बनाय अऊ रंगमंच सेती दीगर समान बनाय के संगे संग दत्ता मुखऊटा मन ला सुधारे के काम घलो करथें.बेस्वास ले भरे बोली मं वो ह कहिथें, मन लेवव के गर कालि रास होही, त मंय आजेच ओकर बर सेट बना दिहूँ." ( पढ़व : रास महोत्सव अऊ माजुली के मठ )
दत्ता, सत्र मं होवेइय्या कतको दूसर वैष्णव सत्रिया प्रस्तुति मन - जइसने गायन- वायन अऊ भाओना मं घलो हिस्सा लेथें.गायन- वायन मं गायक ( गायन) अऊ बजा बजेइय्या कलाकार ( वायन) के लोक प्रस्तुति होथे, फेर भाओना एक किसिम के नाट्य- प्रस्तुति होथे.सत्रिया संस्कृति के अटूट हिस्सा के रूप मं, पन्द्रहवीं सदी के समाज सुधारक अऊ संत श्रीमंत शंकरदेव ह ये प्रस्तुति मन ला सुरु करे रहिस.गायन अऊ वायन मन के जिम्मेवारी आय के वो सत्र मं होवेइय्या प्रस्तुति मं अपन अवाज अऊ संगीत ले सहयोग करेंव.जऊन खोली मं हमन बइठे हवन उहाँ धीमा उजियार हवय.रेती अऊ सीमेंट के पलस्तर वाले भिथि ह हरियर रंग ले रंगाय हवय.रमेश दा के ठीक पाछू एक ठन चित्र टंगाय हवय जेन मं प्रकृति के नजारा हवय.ओकर छै बछर के बेटी अनुष्का हमन ला चित्र मं दिखाय गे नजारा के बार मं बतावत ये घलो बताथे के ये चित्र ला ओकर ददा ह बनाय हवय.घर के कोठा के एक हिस्सा मं ओकर स्टूडियो बने हवय.हमन वोला जम्मो दिन तऊन दू मूर्ति ला बनावट देखत रहिथन जेन ला वो हा आर्डर मं बनावत रहिन.ये ह जय- बिजय के मूर्ति मन आंय जऊन ला नामघर [ प्रार्थना घर] के मुहटा मं लगाय बर बनाय जावत हवय.रमेश दा अइसने मूर्ति मन ला बीते 20 बछर ले बनावत हवंय.वो ह बताथें के अइसने एक ठन मूर्ति बनाय मं करीबन 20 दिन लाग जाथे.मूर्ति मन के खास हिस्सा जइसने ओकर अंग ला केरा के रुख के टुकड़ा ले बने सांचा के मदद ले बनाथों." मूर्ति बनाय के जरूरी समान मंय इहाँ के दूकान मन ले बिसोथों." रमेश दा बतावत जाथें." ये बखत हमन अक्सर प्लास्टिक पेंट बऊरथन.पहिली हमन डिस्टेंपर पेंट बऊरत रहेन, फेर वो ह फीका पर जाथे.दत्ता ला खासकरके अपन बनाय गुरु आखन [ गुरु के आसन] ऊपर गरब हवय, जऊन ला वो ह गर मूर के तीर बसे खर्जनपार इलाका के नामघर सेती बनाय हवय.ये चकों आसन ला प्रार्थनाघर के सबले भीतर के खोली मं रखे गे हवय." मंय गुरु के आसन ला सिमेंट ला बनाय हवं अऊ वोला अइसने रंग मं रंगे गे हवय के वो ह लकरी के बने नजर आथे.आसन के शुद्धिकरण अऊ उद्घाटन सत्राधिकार [ सत्र के मुखिया] ह करे हवय.वोला घलो लगिस के ये ह लकरी के बने हवय." ये बतावत दत्ता के चेहरा ह खिल जाथे.दत्ता जऊन घलो बूता करथे ओकर दाम तय नई रहय.कतको बेर मूर्ति के अकार ह छोटे होथे, फेर वो ला बनाय मं खटनी [ मिहनत] जियादा लागथे.कतको बेर हाजिरा [ मेहनताना] भरपूर नई होवय,' वो ह बताथें.ये कहिनी मृणालिनी मुखर्जी फाउंडेशन ( एमएमएफ) ले मिले फेलोशिप के तहत लिखे गे हवय.